<classify> Mkuu wa Kitengo cha Habari na Mawasiliano wa Klabu ya Simba Haji Manara amewaponda wote waliokuwa mstari wa mbele kumshawishi Ramadhani Singano kuikacha timuhiyo na kuhamia Azam kufuatia mchezaji huyo kuwa kwenye orodha ya majina ya wachezaji wa Azam waliochwa msimu huu. Manara amesema Singano alishauriwa vibaya na kutoa onyo kwamba iwe funzo kwa vijana wadogo wanaonyanyukia kisoka ili kutengeneza mustakabli mzuri wa maisha yao ya baadaye. Mguu wake wa kushoto ulikuwa kama kijiko,ni dribbler mzuri na ana akili nyingi but alishauriwa hovyo na wanaojiona wajuaji,matokeo yake leo Azam wanakwenda kumuacha sio kosa lao. Iwe funzo kwa vijana wadogo wanaonyanyukia kisoka,hawa wajuaji sidhani hata kama wanajishughulisha nae tena!! Nikuombe dogo utulie naiamini miguu yako, soon utarejea ktk uwezo wako na cc klabuni tulishakusamehe kwa yale maneno uliolishwa utubeze na wajuvi feki, ameandika Manara kwenye ukurasa wake wa Instagram. Bado ni mchezaji mwenye akili nyingi, uwezo wake hasa wa kutumia mguu wa kushoto na maamuzi ya haraka, hivyo ni muda sahihi kutulia kabla ya kurejea kwenye ubora licha ya kuachwa na Azam FC, amesema. Messi aliachana na Simba msimu wa mwaka 2014-15 na kujiunga na Azam FC ambapo usajili wake ulizua sintofahamu kutokana na mvutano uliokuwa baina ya mchezaji huyo na Simba, ikidaiwa kuwa bado alikuwa na mkataba na klabu hiyo. Maoni ya mashabiki na wadau mbalimbali  <topic>: MICHEZO 